Kuba konuro

La Kuba konuro (Psittacara euops) estas Vundebla specio de birdoj en la subfamilio Arinae de la familio Psittacidae, de afrikaj kaj amerikaj papagoj. Ĝi estas endemio de la insulo Kubo. BirdLife International (2020). "Cuban Parakeet Psittacara euops". IUCN Red List of Threatened Species. 2020: e.T22685690A179593400. doi:10.2305/IUCN.UK.2020-3.RLTS.T22685690A179593400.en. Alirita la 9an de Aprilo 2023. 

Taksonomio kaj sistematiko
La kuba papago estis dumtempe lokita en la genron Aratinga sed ekde ĉirkaŭ 2013 ĝi estas en sia nuna genro Psittacara.[4][5] Ĝi estas monotipa.[3]

Chesser, R. T., S. M. Billerman, K. J. Burns, C. Cicero, J. L. Dunn, B. E. Hernández-Baños, R. A. Jiménez, A. W. Kratter, N. A. Mason, P. C. Rasmussen, J. V. Remsen, Jr., D. F. Stotz, kaj K. Winker. 2022. Check-list of North American Birds (rete). American Ornithological Society.   Ĝi estas monotipa.

Aspekto
La kuba papago estas 22 ĝis 29 cm longa kaj pezas 78 ĝis 96 g. Ambaŭ seksoj estas similaj. Plenkreskuloj estas plejparte flavecverdaj, kio estas pli pala sur iliaj malsupraj partoj. Ili havas ruĝajn makulojn disajn sur siaj kapo, kolo kaj brusto; inoj havas malpli ol maskloj. La rando de iliaj flugiloj kaj iliaj subflugilaj kovriloj estas hele ruĝaj. La malsupraj flankoj de iliaj flugilplumoj kaj vosto estas palverdaj ĝis olivecverdaj. Iliaj okuloj estas helflavaj ĉirkaŭitaj de nuda helrozkolora ĝis ruĝecblanka haŭtaĵo, ilia beko estas helrozkolora, kaj iliaj piedoj estas rozkoloraj ĝis eburkoloraj. Junuloj similas al plenkreskuloj, sed havas malmulte aŭ neniun ruĝon sur la kapo kaj brusto.Cañizares Morera, M. kaj E. E. Iñigo-Elias (2020). Cuban Parakeet (Psittacara euops), versio 1.0. En Birds of the World (T. S. Schulenberg, Editor). Cornell Lab of Ornithology, Ithaca, NY, USA.  Alirita la 9an de Aprilo, 2023

Distribuado kaj habitato
La Kuba konuro iam troviĝis tra la tuta ĉefinsulo Kubo kaj en Isla de la Juventud (Insulo de Pinoj). Ĝi formortiĝis el la Isla de la Juventud ĉirkaŭ 1900. En la 21a jarcento ĝi havas disan distribuadon en la Zapata Marĉo; en partoj de la provincoj Villa Clara, Ciego de Ávila, Sancti Spíritus, Camagüey, kaj Guantanamo; en okcidento de la montoj Escambray; kaj en la baseno de la Rivero Kaŭto.

La Kuba konuro vivas en du tre diferentcaj pejzaĝoj. Unu estas savanoj kun multaj palmoj kaj izolaj arboj. La alia estas ĉiamverdaj kaj duonfalfoliaj montararbaroj. La palmo Roystonea regia ĉeestas en ambaŭ pejzaĝoj kaj estas la preferata nestejo por la specio.

Kutimaro
La Kuba konuro estas tre sociema kaj estas kutime vidata en aroj kiuj povas nombri je ĝis ĉirkaŭ 50 individuoj.

Movoj
La Kuba konuro ne estas migranta.

Manĝado
La dieto de la kuba papago inkluzivas semojn, fruktojn (kaj verdajn kaj maturajn), florburĝonojn, polenon kaj nektaron. Pli ol 50 specioj de plantoj estis dokumentitaj kiel manĝofontoj. 

Reproduktado
La kuba papago nestas inter februaro kaj septembro. Preskaŭ ĉiuj nestoj estas en truoj elfositaj de pegoj, kvankam kavaĵoj en kalkoŝtonaj klifoj ankaŭ estas uzataj. Neniu materialo estas aldonita al la substrato, kvankam en arboj kaj palmoj la plenkreskuloj povas malfiksi pecetojn de la internaj muroj por kovri la fundon de la kavaĵo. La ovodemetado estas de du ĝis kvin ovoj kun averaĝo de kvar. La kovado daŭras ĉirkaŭ 24 tagojn kaj elnestiĝo okazas 55 ĝis 60 tagojn post eloviĝo. La masklo alportas manĝaĵon al la nesto por la ino, kiu siavice nutras la idojn.

 Referencoj 


 Juniper & Parr (1998). A Guide to the Parrots of the World. Pica Press, East Sussex. 
 Howell, Steven N. G. & Webb, Sophie (1995): A Guide to the Birds of Mexico and Northern Central America. Oxford University Press, Oxford & New York. 
 National Geographic Field Guide to the Birds of North America 
 National Audubon Society The Sibley Guide to Birds, by David Allen Sibley, 

Handbook of the Birds of the World Vol 4,  Josep del Hoyo editor, 

Eksteraj ligiloj

 AvianWeb - Konservostatuso de araoj
 CITES birdoregularo 

Kategorio:Papagoj
Kategorio:Birdoj de Kubo